stanford-oval/wikipedia huggingface dataset:
המעגל (תוכנית טלוויזיה)
עונה 3

| מתמודד | גיל | פרופיל | הצטרף בפרק | סיים בפרק | מקום |
| --- | --- | --- | --- | --- | --- |
| ג'יימס אנדרה ג'פרסון | 30 | עצמו אבל כרווק | 6 | 13 | מנצח |
| מת'יו פאפאדיה | 29 | אשלי החברה הכי טובה שלו אבל ביסקסואל | 1 | 13 | מקום שני |
| סופיה ליין | 22 | איזבלה אחותה הגדולה | 3 | 13 | מקום שלישי |
| קישה קאי גוסט המלכה | 33 | עצמה | 1 | 13 | מקום רביעי |
| ניק אהלנהות' | 27 | 1. עצמו אבל כמתופף 2. "וינס" צייד רוחות - פרופיל מזויף | 1 | 13 | מקום חמישי |
| ג'קי ג'ינג | 33 | עצמה | 9 | 12 | מודחת שביעית |
| דניאל קוסימאנו | 20 | עצמו | 1 | 11 | מודח חשישי |
| רוקסנה קרול | 35 | עצמה | 1 | 9 | מודחת חמישית |
| רייצ'ל וורד | 24 | גקסון החבר של החברה הכי טובה שלה | 3 | 9 | מודחת רביעית |
| קלווין קינג קרוקס | 30 | עצמו | 1 | 7 | מודח שלישי |
| אווה מריה קאפרה | 25 | 1.את עצמה אבל הגיעה לתחרות עם אחותה הגדולה שאנל מריה קאפרה בת ה-42 2. שכפול של מישל | 1 | 4 | מודחת שנייה |
| מישל רידר | 52 | עצמה | 1 | 3 | מודחת ראשונה |
עונה 4

| מתמוודד | גיל | פרופיל | הצטרף בפרק | סיים בפרק | מקום |
| --- | --- | --- | --- | --- | --- |
| פארקר אבוט | 21 | "פול" אביה בן ה-52 | 1 | 2 | מודחת ראשונה |
| מל בי | 47 | ג'רד סופר ילדים בן 28 | 2 | 5 | עזבו (השתתפו לטובת משימה) |
| אמה בוטון | 46 | ג'רד סופר ילדים בן 28 | 2 | 5 | עזבו (השתתפו לטובת משימה) |
| כריסה גקסון | 31 | עצמה | 1 | 7 | מודחת שנייה |
| אליסה לזבובויץ | 27 | עצמה | 1 | 9 | מודחת שלישית |
| גון פראנקלין | 24 | "קרול" אמו בת ה-63 | 1 | 11 | מודח רביעי |
| ג'וש ברו ברובקר | 25 | עצמו | 1 | 12 | מודח חמישי |
| אלכס בריזארד | 28 | נייתן סטונדט בן 22 | 3 | 13 | מודח שישי |
| אוורסון בוול | 35 | עצמו | 7 | 13 | מקום חמישי |
| רייצל אוואנס | 29 | עצמה | 3 | 13 | מקום רביעי |
| יו לינג וואו | 25 | עצמה | 1 | 13 | מקום שלישי |
| טרוור אס טי אייגט | 35 | אימאני חברה של אשתו (דיליסה קאראסקוילו משתתפת עונה 2) | 7 | 13 | מקום שני |
| פרנק גרימסלי | 28 | עצמו | 1 | 13 | מנצח |
עונה 5

| מתמודד | גיל | פרופיל | הצטרף בפרק | סיים בפרק | מקום |
| --- | --- | --- | --- | --- | --- |
| בראיין קלארק | 47 | בריטני הבת שלו | 1 | 4 | מודח ראשון |
| בילי ג'ין בלאקט | 25 | ברונו האקס שלה | 1 | 6 | מודחת שנייה |
| שובאם גואל | 26 | סשה בולגרית בת 23 | 5 | 8 | מודח שלישי |
| מרווין אצ'י | 27 | עצמו | 1 | 11 | מודח רביעי |
| טום האטון | 36 | עצמו | 2 | 12 | מודח חמישי |
| אוליבר טויסט | 26 | עצמו | 7 | 13 | מודח שישי |
| ברט רובינסון | 28 | ברט - עצמו סאנת'י - עצמה אבל כ"גננת" פרופיל משותף: "גניפר" מאמנת כלבים בת 51 | 1 | 13 | מקום חמישי |
| סאנת'י פרדיקומאטיס | 25 | ברט - עצמו סאנת'י - עצמה אבל כ"גננת" פרופיל משותף: "גניפר" מאמנת כלבים בת 51 | 1 | 13 | מקום חמישי |
| טג'יה לזלי | 28 | טאמירה קוסמטיקאית בת 22 | 5 | 13 | מקום רביעי |
| רייבון סוטון | 26 | עצמה, עם פריס המתרגמן שלה | 1 | 13 | מקום שלישי |
| פריס מקטיציק | ? | עצמה, עם פריס המתרגמן שלה | 1 | 13 | מקום שלישי |
| צ'אז לאורי | 28 | עצמו | 1 | 13 | מקום שני |
| סאם קארמונה | 34 | עצמו | 1 | 13 | מנצחת |
הערות שוליים

↑  Deen, Sarah. "The Circle US is coming as Netflix plan three new versions of the Channel 4 series". Metro. נבדק ב-5 ביוני 2019. {{cite web}}:  (עזרה)
↑  Elise Sandberg, Bryn. "Netflix to Adapt U.K. Reality Series 'The Circle'". The Hollywood Reporter. נבדק ב-6 ביוני 2019. {{cite web}}:  (עזרה)
↑  Kuchera, Ben (10 בינואר 2020). "Netflix's The Circle is the sweetest reality show about catfishing". Polygon. נבדק ב-10 בינואר 2020. {{cite web}}:  (עזרה)
↑  @CircleNetflix (8 בינואר 2020). "🚨ALERT!🚨 It's time to vote for #TheCircle Fan Favorite. You can decide which player you'd rank #1 and get them $10,000! Go to TheCircleVote.com to vote now!" (Tweet) – via Twitter. {{cite web}}:  (עזרה)
↑  @thecirclenetflix (8 בינואר 2020). "🚨ALERT!🚨 It's time to vote for The Circle Fan Favorite. You can decide which player you'd rank #1 and get them $10,000! Tap the link in our bio and vote now☝️". instagram.com. Instagram. נבדק ב-9 בינואר 2020. {{cite web}}:  (עזרה)
שצ'דרין

| --- | --- |

 מדינה:  בלארוס בלארוס
 וובלסט:  הומל (מחוז) הומל
 ראיון:  ז'לובין
 אוכלוסייה:  ‏
  ‑ בעיירה:  515 (2019)
 קואורדינטות:  52°53′21″N 29°33′18″E﻿ / ﻿52.889166666667°N 29.555°E﻿ / 52.889166666667; 29.555 
 אזור זמן:  UTC+3
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהשצ'דרין(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהשצ'דרין(למפת מחוז הומל רגילה) הומל מאזיר ז'לובין סבייטלהורסק ר ו ס י ה  אוקראינה ב ר ס ט  מינסק מוהילבשצ'דרין(למפת מחוז הומל מוגדלת) הומל מאזיר ז'לובין סבייטלהורסק ר ו ס י ה  אוקראינה ב ר ס ט  מינסק מוהילבשצ'דרין  he tabBackground:;tabBorder:#aaa;defaultTab:0;
 
שצ'דרין (בבלארוסית: Шчадры́н; ביידיש: שטשעדרין) הוא כפר במחוז הומל שבבלארוס, בו התקיימה עד השואה קהילה יהודית גדולה.
תולדות היישוב

היישוב נזכר מהמאה ה-18 ככפר במחוז בוברויסק. בחלוקת פולין השנייה, בשנת 1793, נכלל היישוב בתחום האימפריה הרוסית.
יהודי שצ'דרין

שצ'דרין נודעה בשל פעילות האדמו"ר מנחם מנדל שניאורסון (הצמח צדק מלובביץ') במקום במחצית הראשונה של המאה ה-19 וגרם להתיישבות גדולה של יהודים במשך השנים אחרי שקנה את המקום. בשנת 1897 נמנו בכפר 4,022 יהודים, ובשנת 1926 היוו היהודים כ-91% מאוכלוסיית היישוב. בתקופה הסובייטית פעלו ביישוב קולחוז יהודי ובית ספר יידי.
עם פרוץ מבצע ברברוסה לא הספיקו יהודי היישוב להימלט ממנו מזרחה. ב-1 ביולי 1941 נכנסו הגרמנים לכפר, וב-9 בנובמבר 1941 רוכזו כל יהודי היישוב בגטו שהוקם בו.
ב-8 במרץ 1942 רצחו הגרמנים את כל יושבי הגטו שבכפר בסמוך לבית העלמין היהודי המקומי. יהודים בודדים שהצליחו להימלט מהאקציה חברו ליחידות פרטיזנים באזור.
אישים

הצייר זינובי טולקצ'וב, אלוף השח לאון מונוסון והרב יעקב ישראל זובר נולדו בשצ'דרין.
השורד האולטימטיבי

| --- | --- |

 סוגה:  תוכנית מציאות, nature program 
 מנחים:  בר גרילס 
 ארץ מקור:  ארצות הברית, הממלכה המאוחדת 
 שפות:  אנגלית 
 מספר עונות:  7 
 מספר פרקים:  72 
 הפקה
 הפצה:  חברת דיסקברי, נטפליקס, הולו 
 אורך פרק:  45 דק' 
 שידור
 רשת שידור:  ערוץ דיסקברי 
 תקופת שידור מקורית:  27 באוקטובר 2006 – 12 במרץ 2012 
 קישורים חיצוניים
 אתר רשמי
 דף התוכנית ב-IMDb
 
השורד האולטימטיבי (באנגלית: Man vs. Wild) היא סדרת טלוויזיה בריטית ששודרה במקור בערוץ דיסקברי בין 27 באוקטובר 2006 עד 12 במרץ 2012. בתוכנית כיכב מומחה ההישרדות וההרפתקן הבריטי בר גרילס אשר הדגים לצופים טכניקות הישרדות שונות בסביבות קיצוניות ברחבי העולם. התוכנית שודרה במשך שבע עונות וכללה בסך הכל 76 פרקים. לאורך השנים התוכנית שודרה ב-170 מדינות ברחבי תבל וצפו בה למעלה מ-350 מיליון בתי אב.
התוכנית בוטלה ב-2012 עקב חילוקי דעות מתמשכים על חוזה העבודה בין ערוץ דיסקברי לגרילס.
פורמט

כל פרק בסדרה צולם במיקום אחר בעולם ועסק בתרחישי הישרדות שונים. בתחילת כל פרק גרילס הוצנח ממסוק למיקום שונה ברחבי העולם עם אזורי טבע בראשיתיים, אשר הכיל לעיתים רבות סביבה מסוכנות, כאשר הוא נדרש לשרוד תוך שהוא מסתמך על כישוריו והמשאבים הזמינים באותה הסביבה בלבד. במסגרת התוכנית גרילס הדגים מגוון רחב של טכניקות הישרדות, כולל מציאת מזון ומים, בניית מחסה, ניווט בשטח, והתמודדות עם חיות בר מסוכנות. במסגרת התוכנית הוא ביקר בין היתר בג'ונגלים, מדבריות, אזורי הרים, ובאזורים ארקטיים.
סדרות ספין-אוף

בעקבות ההצלחה של התוכנית גרילס הפיק מספר סדרות ספין-אוף כולל את התוכנית "Running Wild with Bear Grylls" (אנ'), ששודרה במקור בין 2014 ל-2018, בה הצטרף לגרילס בכל פרק ידוען אחר, כמו בין היתר זאק אפרון, צ'נינג טייטום, בן סטילר, קייט וינסלט, והנשיא המכהן ברק אובמה.
הערות שוליים

↑  Giving Bear a Grylling. The Sydney Morning Herald, September 14, 2010
↑  Discovery Terminates Relationship With 'Man vs. Wild' Star Bear Grylls (Exclusive), אתר yahoo, ‏14 במרץ 2012
יעקב ישראל זובר

אין תמונה חופשית
הרב יעקב ישראל זובר (זובער; עשרה בטבת ה'תרנ"ו, 27 בדצמבר 1895 – י"ד בטבת ה'תשי"ג, 1 בינואר 1953) היה חסיד ושליח חב"ד בעיירות אחדות ברוסיה ובגאורגיה. הוא שימש שוחט ורב בקהלת עדת ישראל בסטוקהולם בשנים 1935–1947, אחר כך המשיך כרב בבוסטון מ-1949 עד פטירתו וכן עמד בראש ועד לתקנת עגונות לאחר מלחמת העולם השנייה .
קורות חייו

נולד בעיירה שצעדרין שבפלך מינסק באימפריה הרוסית, לרב מנחם מנדל זובר, שהיה ראש ישיבה בעיר ז'לובין. למד בקיבוץ בוברויסק תחת הנהלת האדמו"ר הרב שמריה נח שניאורסון. בהמשך למד בישיבת תומכי תמימים בלובביץ', והיה אחד ה"חוזרים" על דברי האדמו"ר הרש"ב מחב"ד-ליובאוויטש. הוא היה מקורבו של האדמו"ר ונשלח על ידו לשליחויות שונות.
תקופה מסוימת התקרב לרב יוסף רוזין ומאז החשיבו לרבו. נסמך להוראה בשנת ה'תרפ"ב, 1922, בידי הרבנים משה מרדכי עמרמי, מנחם מנדל פריידין, מנחם מנדל זק ואחרים. באותה שנה נישא לזלאטא, נכדת הרב אברהם אורינסון, רב העיירה בבינוביץ'. כנראה שימש תקופה קצרה ברבנות סטרשין שבפלך מוהילוב.
נשלח בידי הרבי הריי"ץ מחב"ד לעיר סצ'חרה שבגאורגיה, ופעל שם רבות בבניית מקוואות, שיעורי לימודי תורה, ופעילות דתית נוספת שהייתה חתרנית תחת השלטון הסובייטי במדינה באותם ימים.
בשנת ה'תר"צ, 1930, היגר לריגה שבלטביה ושימש כמשפיע בקהילת חב"ד המקומית בבית האדמו"ר מחב"ד שגר באותם ימים בעיר.
בשנת ה'תרצ"ב, 1932, עבר להתגורר בסטוקהולם שבשוודיה ועבד בה כשוחט וכרב קהילת 'עדת ישראל'. הוא פעל במסגרת תפקידו נגד חוק השחיטה בשוודיה שהחל בשנת ה'תרצ"ה (1935). נאבק בהתבוללות ופעל לתיקון בתי קברות יהודיים וייסוד שיעורי תורה.
במהלך מלחמת העולם השנייה, פעל להשגת ויזות מקונסול הולנד בשוודיה עבור בחורי ישיבות רבים מפולין וליטא, ויזות שבאמצעותן ניצלו רבים משואת יהודי אירופה ונמלטו לשאנגחאי ולאיים אחדים בשליטה הולנדית.
לאחר המלחמה פעל למען שארית הפליטה שהגיעה לשוודיה. לצד הרב שלמה דוד כהנא והרב יחזקאל אברמסקי עמד בראש ועד לתקנת עגונות מלחמת העולם השנייה בשוודיה וסקנדינביה.
בשנת תש"ז (1947) עזב את שוודיה, היגר לארצות הברית והתיישב בבוסטון. שם שימש כרב בית הכנסת חב"ד, וניהל את ישיבת אחי תמימים בבוסטון.
עם הגיעו לבוסטון, בשנת תש"ח (1948), הקים את הוצאת 'מאורי אור דבוסטון', שנועד להדפסת כתבים וחידושי תורה מגדולי הרבנים שנותרו לאחר המלחמה.
היה חבר אגודת הרבנים דארצות הברית וקנדה. מזכיר ועד הרבנים דבוסטון, והיה לאחד הרבנים החשובים והפעילים בבוסטון.
נהרג בידי שיכור בבוסטון בי"ד בטבת תשי"ג.
ספריו

חיבר קונטרסים שונים בנושאי שחיטה ותקנת עגונות (לימים נדפסו בספרו זכרון יעקב).
מאורי אור, והוא קיצור שולחן ערוך על יורה דעה מאת הרב יצחק אייזיק שור (אב"ד בוקרשט), עליו נוספו הערות וחידושי תורה בתוספת המרובה על העיקר. יצא לאור בשנת תש"ח.
שו"ת זכרון יעקב, יצא לאור בהוצאת מוסד הרב קוק בשנת תשל"ה (1975), בעריכת ר' מנשה רפאל להמן.
שו"ת גפן ישראל, יצא לאור בבני ברק בשנת תשע"ט. מלבד תשובות בהלכה, כלולים בספר דרשות והספדים שאמר בפני הציבור, קונטרס תקנת עגונות השואה, ותולדות חיי המחבר.
לקריאה נוספת

הקדמה לספרו 'זכרון יעקב' הנ"ל.
חסידים הראשונים ח"ב עמוד 235 ואילך.
אשר זלקא רנד‏, תולדות אנשי שם, חלק א' עמוד 47
הערות שוליים

↑  כך בראשית הדרשה, זיכרון עיונים בתענית. וראה גם בעמוד השער של ספרו זכרון יעקב.
↑  זיכרון עיונים בתענית, דרשה מהרב זובער.
↑  הרב י.ל. נעקריטש, ישיבות נוברדוק, באתר דעת
| --- | --- |
בקרת זהויות :  NLI: 987007298121205171  GND: 127377727  VIAF: 299236129   WorldCat (עם VIAF): 299236129
מסלול מרוצים

מסלול זנדוורט בהולנד. הוא מסלול קבע סגור למרוצי פורמולה 1.
מסלול מרוצים הוא מסלול המשמש למרוצי ספורט מוטורי.
ישנם שני סוגי מסלולי מרוצים:
מסלול סגור – מסלול הבנוי כך שנקודת ההתחלה שלו, היא גם נקודת הסיום, ככה שמתחרים מבצעים הקפות של המסלול.
מסלול פתוח – הוא מסלול בו נקודת הסוף וההתחלה הן במקומות שונים, ואין יכולת לחזור ולהקיף את המסלול ללא הפסקת המרוץ וחזרה לנקודת ההתחלה.
מאפיינים

מסלולי המרוצים נחלקים לשני סוגים עיקריים: מסלולי קבע ומסלולים ארעיים.
מאפיינים > מסלולי קבע

מסלולי קבע נבנים במיוחד למרוצים וכוללים תשתיות ייעודיות בהתאם לגודלם ואיכותם. במסלולים קטנים ופשוטים עשוי להימצא רק המסלול עצמו, ואילו במסלולים גדולים ומפורסמים נבנים גם מתקנים נלווים כמו טריבונות, גדרות ושערים, ותשתיות נוספות לטובת הצופים.
חלק ממסלולי הקבע מתוכננים כך שיוכלו לארח מרוצים מסוגים שונים, באופן שמאפשר לבצע בהם התאמות, כגון סגירה או פתיחה של נתיבים, הצבת מכשולים או הסרתם. מסלולי קבע אחרים מותאמים במיוחד לסוגי המרוצים שלהם הם מיועדים.
בכל סוגי המסלולים הסגורים קיימת ישורת אחת, בדרך כלל הארוכה ביותר, בה ממוקם קו הזינוק. ישורת זו כוללת גם את הכניסות והיציאות לרחבת הטיפולים.
חלק ממסלולי המרוצים הוסבו משדות תעופה קיימים, בזכות מסלולי ההסעה וההמראה הרחבים המתאימים לכך.
מאפיינים > מסלולים ארעיים

מסלולים ארעיים עושים שימוש בתשתיות ציבוריות קיימות, כגון כבישים ודרכי עפר. התשתיות מותקנות לצורך המרוץ בלבד ומפורקות בסיומו, כולל המכשולים והמקומות המיועדים לקהל.
במסלולים פתוחים וארוכים, ייתכן שלא יהיו תשתיות לצופים, ואלו יתמקמו בנקודות מסוימות לאורך המסלול, לעיתים תוך סיכון בטיחותי.
מסלולים ארעיים המתוחמים באזורים עירוניים נקראים מסלולי רחוב.
צופים על גבי טריבונה במרוץ מכוניות
הקרדשיאנס

| --- | --- |

 מבוסס על:  משפחת קרדשיאן 
 סוגה:  תוכנית מציאות
 משתתפים:  קריס ג'נר קים קרדשיאן קורטני קרדשיאן קלואי קרדשיאן קנדל ג'נר קיילי ג'נר
 פרסים:  פרס בחירת הקהל, פרסי הסרטים והטלוויזיה של MTV 
 ארץ מקור:  ארצות הברית
 שפות:  אנגלית
 מספר עונות:  5
 מספר פרקים:  50
 תוכנית מקור:  משפחת קרדשיאן
 הפקה
 מפיקים בפועל:  בן וינסטון דניאל קינג אמה קונווי אליזבת ג'ונס קריס ג'נר קים קרדשיאן קורטני קרדשיאן קלואי קרדשיאן קנדל ג'נר קיילי ג'נר ראיין סיקרסט
 חברת הפקה:  פולוול 73 קרדשיאן ג'נר הפקות
 הפצה:  הולו 
 שידור
 רשת שידור:  הולו דיסני+ (בינלאומי)
 תקופת שידור מקורית:  14 באפריל 2022 – הווה
 קישורים חיצוניים
 אתר רשמי
 דף התוכנית ב-IMDb
 
הקרדשיאנס (באנגלית: The Kardashians) היא תוכנית מציאות אמריקאית המתמקדת בחיים האישיים של משפחת קרדשיאן-ג'נר. התוכנית החדשה יוצאת בעקבות התוכנית האחרונה שלהם "משפחת קרדשיאן", שהסתיימה ביוני 2021 לאחר שידור של 20 עונות ב-E!.
הסדרה מתמקדת בעיקר באחיות קורטני, קים וקלואי קרדשיאן ובאחיותיהן למחצה, קנדל וקיילי ג'נר, ואמן, קריס ג'נר. היא מציגה גם את בני הזוג הנוכחיים ובעבר של האחיות קרדשיאן, כולל טראוויס בארקר, קניה וסט, טריסטן תומפסון, טראוויס סקוט וסקוט דיסיק, עם הופעות אורח של חברים שונים בתעשיית הבידור.
הסדרה עלתה ב-14 באפריל 2022 בשירות הסטרימינג הולו. לפני שהסדרה עלתה לראשונה, היא זכתה לאור ירוק על ידי הולו להשקה רב-עונתית עם סך של ארבעים פרקים. העונה השנייה עלתה ב-22 בספטמבר 2022. העונה השלישית עלתה לשידור ב-25 במאי 2023. העונה הרביעית עלתה ב-28 בספטמבר 2023. העונה החמישית עלתה ב-23 במאי 2024.
משתתפים > ראשי

קריס ג'נר
קים קרדשיאן
קורטני קרדשיאן
קלואי קרדשיאן
קנדל ג'נר
קיילי ג'נר
משתתפים > חוזרים

טראוויס בארקר
סקוט דיסיק
טריסטן תומפסון
משתתפים > אורח

קניה וסט
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 14 באפריל 2022 | 16 ביוני 2022 |
|  | 2 | 10 | 10 | 22 בספטמבר 2022 | 24 בנובמבר 2022 |
|  | ספיישל | ספיישל | ספיישל | 13 באפריל 2023 | 13 באפריל 2023 |
|  | 3 | 10 | 10 | 25 במאי 2023 | 27 ביולי 2023 |
|  | 4 | 10 | 10 | 28 בספטמבר 2023 | 30 בנובמבר 2023 |
|  | 5 | 10 | 10 | 23 במאי 2024 | 25 ביולי 2024 |
|  | 6 | — | — | 6 בפברואר 2025 | — |
הפקה

ב-8 בספטמבר 2020, משפחת קרדשיאן-ג'נר הודיעה שסדרת הריאליטי הוותיקה שלהם, "משפחת קרדשיאן", תסתיים בשנת 2021. הסדרה שודרה מאז 2007 במשך 20 עונות בערוץ E!. הסדרה הסתיימה ב-20 ביוני 2021.
בדצמבר 2020, במהלך אירוע הצגת המשקיעים של דיסני, הוכרז שהאחיות קרדשיאן-ג'נר, קים, קורטני וקלואי קרדשיאן, קנדל וקיילי ג'נר, ואמן, קריס ג'נר חתמו על עסקה בלעדית רב-שנתית ליצירת תוכן גלובלי עבור הולו. באוקטובר 2021, הוכרז כי סדרת קרדשיאן-ג'נר בהולו תופק על ידי חברת ההפקה הבריטית, פולוול 73. ב-1 בינואר 2022, שם הסדרה הוכרז על ידי הולו.
הסדרה מופקת על ידי בן וינסטון, דניאל קינג, אמה קונווי ואליזבת ג'ונס עבור פולוול 73, קריס ג'נר, קים קרדשיאן, קורטני קרדשיאן, קלואי קרדשיאן, קנדל ג'נר וקיילי ג'נר עבור קרדשיאן ג'נר הפקות וראיין סיקרסט. קינג משמש גם בתור מנהל הסדרה.
ביולי 2022, הולו הכריזה שהעונה השנייה אמורה לעלות לאוויר ב-22 בספטמבר 2022.
הפצה

הסדרה עלתה ב-14 באפריל 2022 בהולו בארצות הברית. עולמית, הסדרה עלתה בו-זמנית בדיסני+ תחת מרכז הסטרימינג הייעודי סטאר, כסדרה מקורית. לאחר עלייתה לאוויר, אמרה חברת הולו כי לפרק הראשון של התוכנית יש את נתוני הצפייה הטובים ביותר של החברה אי פעם בארצות הברית. העונה הראשונה כללה 10 פרקים, כשסיום העונה שודר ב-16 ביוני 2022.
העונה השנייה עלתה לאוויר ב-22 בספטמבר 2022.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס בחירת הקהל | תוכנית הריאליטי של השנה | "הקרדשיאנס" | זכייה |  |
| 2024 | פרס בחירת הקהל | כוכב השנה בתוכנית ריאליטי | קלואי קרדשיאן | זכייה |  |
| 2024 | פרס בחירת הקהל | כוכב השנה בתוכנית ריאליטי | קים קרדשיאן | מועמדות |  |
קומוניזם

דיוקנותיהם של שלושה הוגים קומוניסטים על רקע אדום כהה, מימין לשמאל: לנין, פרידריך אנגלס וקרל מרקס
הפטיש והמגל, הוא סמל אוניברסלי של ארגונים קומוניסטים. בדגל ברית המועצות הופיע תחת כוכב אדום שסימל את המפלגה הקומוניסטית
קוֹמוּנִיזְם ᛯ (לפי האקדמיה ללשון: שֻׁתְּפָנוּת) הוא קבוצה של שיטות כלכליות-חברתיות בהן כל מוצרי ההון (ובפרט, אמצעי הייצור) נמצאים בבעלות משותפת של החברה, תוך שמירה על שוויון כלכלי וחברתי. מונח זה הפך לנפוץ בזכות פרסום המניפסט הקומוניסטי מאת קרל מרקס ופרידריך אנגלס שם תואר הקומוניזם כשלב הבא בהתפתחות החברה האנושית ובו יפתרו מצוקות האדם והחברה שנגרמו, לתפיסתם, על ידי השיטה הקפיטליסטית ותפיסה שונה של זכויות האדם.
הקומוניזם במדינות שונות

הקומוניזם בגרסתו הבולשביקית היה שאיפתו של המשטר הסוציאליסטי אשר הונהג ברוסיה במהפכה שבוצעה בשנת 1917 עד להתפרקות ברית המועצות בשנות התשעים. לאחר מלחמת העולם השנייה הפכו גם מדינות מזרח אירופה לקומוניסטיות, כולן, למעט יוגוסלביה, בהשפעת שלטונות ברית המועצות (יוגוסלביה אמנם הייתה קומוניסטית, אך לא הייתה כפופה לברית המועצות) – דבר שתואר כחלק מהמהפכה המתמדת. קובה, השוכנת בים הקריבי, הפכה לקומוניסטית בעקבות המהפכה הקובנית שהונהגה בידי פידל קסטרו וארנסטו צ'ה גווארה.
לאחר מלחמת העולם השנייה מספר מדינות במזרח יבשת אסיה הושפעו מהמשטר בברית המועצות והפכו לקומוניסטיות. בראשן הרפובליקה העממית של סין בהנהגתו של מאו דזה-דונג, קוריאה הצפונית, וצפון וייטנאם שלאחר מלחמת וייטנאם הפכה כולה לקומוניסטית. לאוס הפכה למדינה בעלת משטר קומוניסטי בשנת 1975.
במדינות מערב אירופה היו קומץ מפלגות קומוניסטיות שקיבלו על עצמן את כללי המשטר הדמוקרטי, בין תום מלחמת העולם השנייה לנפילת ברית המועצות, והתמודדו בבחירות לפרלמנט כיתר המפלגות. הגדולה שבהן הייתה המפלגה הקומוניסטית האיטלקית. גם המפלגה הקומוניסטית הצרפתית, השנייה בגודלה במערב אירופה, שנוסדה בשנות ה-20 של המאה העשרים, ובשיאה (בשנות ה-50) השיגה 25–30 אחוז מקולות הבוחרים. בסוף שנות השישים וראשית שנות השבעים גיבשו מפלגות קומוניסטיות רבות במערב תפיסה עצמאית מהדוקטרינה המרקסיסטית-לניניסטית והכתבות מוסקבה, תפיסה זו נקראה אירו-קומוניזם. אחרי נפילת ברית המועצות, חלק מן המפלגות החלו לנוע לכיוון הסוציאל-דמוקרטיה, ושינו את שמן, על מנת למנוע קישור בינן לבין זוועות הקומוניזם. אך רוב המפלגות הקומוניסטיות עשו שינויים סמנטיים בלבד, ונשארו עם האידאולוגיה המרקסיסטית.
במאה ה-20 הפך הקומוניזם לאידאולוגיה פוליטית ויושם כשיטת ממשל במספר רב של מדינות, כאשר הבולטת שבהן היא ברית המועצות. כל המדינות בהן הקומוניזם יושם היו למעשה דיקטטורות. חלק מתומכי הקומוניזם טוענים כי במדינות אלה לא יושם הקומוניזם בצורתו המלאה.
הקומוניזם במדינות שונות > קומוניזם בישראל

רעיונות קומוניסטיים נשמעו ביישוב היהודי החדש בארץ ישראל כבר בתקופת העלייה הראשונה. הם הובאו עם החלוצים מארצות מזרח אירופה. המדברים בשבחם, שהתמצאו בזרמים מהפכניים עדכניים באירופה, הציגו אותם בדרך כלל כאוטופיה, אך היו אשר האמינו בהיתכנותם גם בחברה היהודית, ואף בכלל האוכלוסייה, בארץ ישראל. בתקופת העלייה השנייה, התגבר הטון הקומוניסטי בעיקר בחוגי מעמד הפועלים, והרטוריקה של האידאולוגיה הקומוניסטית הושמעה הרבה כלפי האיכרים במושבות העבריות, אשר מיאנו לתת עבודה לפועלים העולים החדשים, חסרי הון ורכוש.
דב בר בורוכוב היה מהאבות האידאולוגים של התפיסה המרקסיסטית בציונות. הוא סבר כי יש להקים מעמד פועלים בארץ ישראל שייאבק בבורגנות ויקים חברה מרקסיסטית נטולת מעמדות. הוא סבר כי רק בארץ ישראל יהיה אפשר לרכז את היהודים ולהפכם לפועלים.
אנשי העלייה השלישית אשר הגיעו לארץ ישראל לאחר מהפכת אוקטובר 1917, חזו בעלייתם לשלטון של הבולשביקים בראשותו של ולדימיר לנין. חלקם העריצו את המשטר הבולשביקי החדש בברית המועצות, אשר פסע אז את פסיעותיו הראשונות. במקביל, בשונה מתפיסת העולם של ציונים אוהדי הקומוניזם, הקימו באותן שנים יהודים וערבים מפלגה קומוניסטית בלבד, היא המפלגה הקומוניסטית של פלשתינה. בקרב גדוד העבודה, שהוקם בקיץ תר"ף 1920, ופורק בקיץ תרפ"ט 1929, היו ציונים וקומוניסטים במנעד רחב של גוונים ותצורות. קבוצת חלוצים ציונים לשעבר, אשר האמינו במשטר הקומוניסטי הסובייטי החדש בראשותו של מנחם אלקינד עזבה את הארץ אל ברית המועצות וקבלה מן השלטונות קרקע להקמת קיבוץ שנקרא: "וויו נובה" ('דרך חדשה'). אך לאחר שנים ספורות אולצו המייסדים להפיכתו של הקיבוץ לקולחוז עם קבוצות פועלים נוספות: רוסים, אוקראינים ואחרים. בימי הטיהורים הגדולים של סטלין, יושבי הקיבוץ הוגלו, ואבדו עקבותיו.
בכנסת ה-16 היו חברים ראשי מק"י: מזכ"ל המפלגה עיסאם מח'ול, ומוחמד ברכה. בכנסת ה-17 ייצגו אותה ד"ר דב חנין ומוחמד ברכה; ובכנסת ה-18 וה-19, גם ד"ר עפו אגבריה. בכנסת העשרים היו חברי הכנסת מטעם מק"י: עאידה תומא-סלימאן, דב חנין, יוסף ג'בארין ועבדאללה אבו מערוף. מהכנסת ה-12 ועד הכנסת ה-15 בלטה במיוחד בין חברי הכנסת של מק"י תמר גוז'נסקי, שעמדה בראש הוועדה לזכויות הילד והעבירה 37 חוקים, בעיקר בנושאים חברתיים.
החל בשנות ה-70 של המאה ה-20 מתמקדת פעילותה של מק"י במאבק פוליטי למען הקמת מדינה פלסטינית לצד מדינת ישראל; אך עוסקת גם בקידום עניינים חברתיים. במהלך שנות ה-90 של המאה ה-20 התגברה פעילותה של המפלגה בעניינים חברתיים ובענייני איכות הסביבה. עם הקמת ממשלת רבין ב-1992 נהנתה חד"ש ומק"י בתוכה, מהסכם מיוחד, שלא צירף אותה לקואליציה, אך הבטיח שיתוף פעולה בינה לבין הממשלה.
במאה ה-21, פועלת בישראל, כמו במדינות רבות, המפלגה הקומוניסטית הישראלית (מק"י). מק"י רצה לכנסת ברשימה משותפת עם גופי ציבור יהודים וערבים, המכונה: "החזית הדמוקרטית לשלום ולשוויון" (חד"ש, או בערבית בקיצור: אל-ג'בהה الجبهة). במפלגה חברים יהודים וערבים, אם כי רוב מצביעיה באים מן המגזר הערבי. למפלגה יש "משמרת צעירה", המכונה ברית הנוער הקומוניסטי הישראלי (בנק"י).
הקומוניזם במאה ה-21

המאבק בין תפיסת העולם הקפיטליסטית לבין זו הקומוניסטית, היווה ציר מרכזי במלחמה הקרה, החל מתום מלחמת העולם השנייה (1945) ועד לקריסת ברית המועצות בשנת 1991. עם קריסת ברית המועצות, מדינות וארגונים קומוניסטים רבים בעולם איבדו מקסמם, לאחר שהקומוניזם הוא זה ש"נפל ראשון". בעקבות זאת, רבות מתנועות השמאל הקומוניסטיות לשעבר, אימצו מצע הנוטה יותר לכיוון סוציאל-דמוקרטי, כדי שלא להיות מזוהות עם ברית המועצות וקריסתה.
במאה ה-21, הרפובליקה העממית של סין היא המעצמה היחידה המוגדרת קומוניסטית, אף שבפועל מונהגת בה, החל בשנות ה-90, שיטה כלכלית מעורבת, המתבססת על השוק החופשי, אך תחת שלטון ריכוזי של המפלגה הקומוניסטית הסינית. קוריאה הצפונית החליפה בחוקת 1972 את המרקסיזם-לניניזם באידאולוגיית הג'וצ'ה כאידאולוגיה הרשמית של המדינה. בקובה, מדינה בים הקריבי, שורר מאז המהפכה הקובנית ב-1959 שלטון המוגדר סוציאליסטי, אך רבים רואים בו משטר קומוניסטי. מדינות נוספות הנחשבות קומוניסטיות (אם כי הן עצמן מגדירות את עצמן כסוציאליסטיות) הן לאוס ווייטנאם בדרום-מזרח אסיה. עם זאת, גם במדינות אלו חלו רפורמות שקירבו אותן לכלכלת שוק.
לקריאה נוספת

קרל מרקס, פרידריך אנגלס, המניפסט הקומוניסטי, תל אביב: הוצאת הקיבוץ המאוחד, 1975
קרל מרקס, הקפיטל, 1867
ארצ'י בראון, עלייתו ונפילתו של הקומוניזם, ספריית אפקים, עם עובד, תרגמה מאנגלית כרמית גיא, 2012
אבנר בן-זקן, קומוניזם כאימפריאליזם תרבותי: הזיקה בין הקומוניזם הארצישראלי לקומוניזם הערבי, 1948-1919, תל אביב: הוצאת רסלינג, 2006
אביבה וינגרטן, התמודדותם של הארגונים היהודים מול הקומוניזם: ומול הסנטור ג’וזף ריימונד מקארתי והאנטי קומוניזם בארצות הברית בראשית שנות החמישים, עבודת דוקטור, אוניברסיטת בר-אילן, רמת גן תשס"ד 2004
אלי רכס, המיעוט הערבי בישראל: בין קומוניזם ללאומיות ערבית, 1965-1991, תל אביב: הוצאת הקיבוץ המאוחד, תשנ"ג
מובילים על קרח דק

| --- | --- |

 סוגה:  תוכנית מציאות 
 ארץ מקור:  ארצות הברית 
 שפות:  אנגלית 
 מקום התרחשות:  אלסקה, קנדה 
 מספר עונות:  11 
 מספר פרקים:  138 
 הפקה
 חברת הפקה:  פרימנטל 
 הפצה:  A&E נטוורקס 
 אורך פרק:  45 דק' 
 שידור
 רשת שידור:  ערוץ ההיסטוריה 
 תקופת שידור מקורית:  17 ביוני 2007 – 9 בנובמבר 2017 
 קישורים חיצוניים
 אתר רשמי
 דף התוכנית ב-IMDb
 
מובילים על קרח דק (באנגלית: Ice Road Truckers) היא תוכנית מציאות אמריקאית ששודרה במקור בערוץ ההיסטוריה בין בשנים 2007 עד 2017.
בפרק הבכורה של הסדרה צפו 3.4 מיליון צופים, ובעקבות כך זה היה השידור עם התוכן המקורי הנצפה ביותר בערוץ ההיסטוריה באותה התקופה.
סקירה כללית

הסדרה תיעדה את עבודתם המסוכנת של נהגי משאיות שמובילים סחורות ואספקה חיונית לאזורים ארקטים מרוחקים בקנדה ובאלסקה, אליהם הם צריכים להגיע על פני "כבישי קרח"(אנ') שהם מסלולים זמניים שקיימים רק במשך מספר חודשים בחורף בכל שנה ואשר עוברים על פני אגמים ונהרות קפואים. בפרקים רבים הנהגים נאלצים להתמודד עם תנאי מזג אוויר קיצוניים, כשלים מכניים, והסכנה המתמדת שהקרח עליו הם נושאים יסדק ושהמשאית תשקע בתוך האגמים/נהרות עם המים הקפואים.